recursal/SuperWikiNEXT-32B huggingface dataset:
**জিরা ভাত** বা **জীরা ভাত** হল ভাত এবং জিরার সমন্বয়ে তৈরি একটি ভারতীয় খাবার। প্রতিদিনের প্রধান খাদ্য হিসেবে এটি উত্তর ভারত এবং পাকিস্তানের একটি জনপ্রিয় খাবার। এটি তৈরি করা সহজ, বিরিয়ানি তৈরির মত সময় সাপেক্ষ নয়। ব্যবহৃত উপাদানগুলো হল চাল, জিরা, উদ্ভিজ্জ তেল, পেঁয়াজ এবং ধনে পাতা। চালের সঙ্গে প্রধান উপাদান হিসাবে ব্যবহৃত গোটা জিরা থেকে এই খাবারের নাম হয়েছে জিরা ভাত।

প্রস্তুতি
---------

জিরা ভাত একটি খুব সাধারণ খাবার এবং এটি খুব কম উপাদান দিয়ে প্রস্তুত করা যায়।
গরম তেলে জিরা ভাজা হয়। এতে লম্বা দানার বাসমতী চাল এবং লবণ যোগ করা হয়। চালের মাপের প্রায় দ্বিগুণ মাপের জল দিয়ে আগুনের উচ্চ শিখায় রেখে ঢাকনা দিয়ে চাল ও জল ফুটতে দেওয়া হয়। তারপর কম আঁচে চাল ফুটিয়ে সিদ্ধ করা হয়, যতক্ষণ না সমস্ত জল শোষিত হয়।

জিরা ভাত সাধারণত কুচি করে কাটা তাজা ধনে পাতা দিয়ে সজ্জিত করা হয়, তবে কিছু ভারতীয় হোটেল এবং রেস্তোরাঁয় গোল করে কাটা পেঁয়াজ দিয়েও সাজানো হয়।

এটি শুধু খাওয়া যায়; অথবা রায়তা, তরকারির সাথে দেওয়া যেতে পারে। ভারতীয় রন্ধনপ্রণালীতে, এটি রাজমা তরকারি, ছোলে, মাটন কারির পাশাপাশি বিভিন্ন রন্ধনশৈলীর ডালের সাথে সবচেয়ে ভাল স্বাদযুক্ত।

ইতিহাস
------

জিরা ভাতের রন্ধন প্রনালীটি অতি প্রাচীন বই বা ভারতীয় রন্ধন কৌশলের লেখায় পাওয়া যায় না। এই রন্ধন প্রনালী সম্পর্কে লেখা প্রাচীন মুঘল সাম্রাজ্যের বই এবং ভ্রমণকাহিনীতে দেখতে পাওয়া গেছে। মুঘলরা চালের তৈরি খাবার পছন্দ করত, এবং তাই বাবুর্চিরা চালের নতুন রন্ধন প্রনালী উদ্ভাবন করত এবং ঐতিহ্যগত পুরানো রন্ধন প্রনালী নিয়ে পরীক্ষা-নিরীক্ষা করত। এইভাবেই জিরা ভাতের উদ্ভাবন হয়েছিল। পরবর্তীকালে, এটি ভারতীয় রন্ধনশৈলীতে গৃহীত হয় এবং এত জনপ্রিয় হয়ে ওঠে যে রন্ধন প্রনালীটি এখন খুব সাধারণ হয়ে গেছে।

জিরা ভাতের স্বাস্থ্য উপকারিতা
-----------------------------

এখানে জিরা ভাতের কিছু স্বাস্থ্য উপকারিতা সম্বন্ধে বলা হয়েছে: ● সহজে হজম হয়: জিরা যে হজমে সাহায্য করে এবং পাকস্থলীতে স্বাস্থ্যকর উৎসেচক তৈরি করে তা প্রমাণিত। এটি পেটের কার্যক্ষমতা বৃদ্ধিতে সাহায্য করে। ● আয়রন সমৃদ্ধ: জিরা ভাতে রয়েছে পরিপূর্ণ পুষ্টি এবং বিশেষ করে আয়রন যা রোগ প্রতিরোধ ক্ষমতা বাড়াতে সাহায্য করে।

তথ্যসূত্র
---------

1. ↑  "Rajmah and chawal rule royally over tastebuds"। Times of India।
2. ↑  "Rices of the world - Epicure -"। The Age। ২০০৫-০৪-১৮।
3. ↑  "Jeera Rice"। সংগ্রহের তারিখ ২ ফেব্রুয়ারি ২০২২।
4. ↑  "Jeera Rice"। সংগ্রহের তারিখ ২ ফেব্রুয়ারি ২০২২।

বহিঃসংযোগ
---------


উইকিবইয়ের রান্নার বইগুলোতে নিম্নের বস্তুটির ওপর রেসিপি রয়েছে:
***জিরা ভাত***

* জিরা রাইস রন্ধন প্রনালী
* জিরা রাইস রন্ধন প্রনালীর ভিডিও
**নামদাং শিলের সেতু** (অসমীয়া: নামদাঙর শিলর সাঁকো; ইংরেজি: Namdang Stone Bridge) অসমের একটি ঐতিহাসিক সেতু। এই সেতুটি শিবসাগর জেলায় অবস্থিত।

ইতিহাস
------

১৭০৩ সনে আহোম রাজা রুদ্র সিংহের শাসনকালে বঙ্গদেশের কারিকর দ্বারা এই পাথরের সেতুটি নির্মিত হয়েছিল। নির্মাণ হওয়ার পর সেতুটি সেখান থেকে বহন করে এনে বর্তমান স্থানে স্থাপন করা হয়।

অবস্থিতি
--------

সেতুটি অসমের দিখৌ নদীর শাখা নামদাং নদীর উপর অবস্থিত।

বিশেষত্ব
--------

সেতুটি ৬০মিটার দৈর্ঘ্য, ৬.৫ মিটার প্রস্থ ও ১.৭ মিটার উচু । সেতুটির প্রধান বিশেষত্ব হচ্ছে এটি মাত্র একটি বিশাল শিলা কেটে বানানো হয়েছে। বর্তমানেও এর বহন ক্ষমতা অধিক হওয়ায় ভারতীয় ৩৭নং রাষ্ট্রীয় ঘাইপথ এই সেতুর উপর দিয়ে নির্মিত হয়েছে। আহোম রাজার শাসনকালে নির্মিত বিভিন্ন স্থাপত্য-ভাস্কর্যের মধ্যে সেতুটি উল্লেখযোগ্য।

তথ্যসূত্র
---------

1. ↑  "Namdang Stone Bridge"। Maps Of India। ৪ জুন ২০০৯ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০১০।
2. ↑  Sajnani, Manohar। "Management Resources"। *Encyclopaedia of tourism resources in India*। **1**। পৃষ্ঠা 20।
**নাভির ধমনি** হলো এক ধরনের যুগ্ম ধমনি (শরীরের প্রতি অর্ধেকের জন্য একটি করে) যা পেটে এবং শ্রোণী অঞ্চলে পাওয়া যায়। ভ্রূণীয় অবস্থায় এ ধমনি নাভিরজ্জুতে বিন্যস্ত থাকে ।

কাঠামো
------

নাভির ধমনিগুলি ভ্রূণ থেকে অমরায় অক্সিজেনবিহীন রক্ত সরবরাহ করে। যদিও এই রক্তকে অক্সিজেনবিহীন বলা হয়, তবুও এই রক্তে ভ্রূণের সিস্টেমিক ধমনির রক্ত এবং ভ্রূণের টিস্যুর রক্তের মতো অক্সিজেন এবং পুষ্টির পরিমাণ একই পরিমাণে থাকে। নাভির সাথে সাধারণত দুটি নাভির ধমনি থাকে । নাভির ধমনিগুলি মূত্রথলির চারপাশে ঘিরে থাকে এবং তারপরে সমস্ত অক্সিজেনবিহীন রক্তকে নাভির মাধ্যমে ভ্রূণের বাইরে নিয়ে যায়। অমরার অভ্যন্তরে, প্রায় ৫ মিমি দূরত্বে নাভির ধমনিদুটো একে অপরের সাথে সংযোগ স্থাপন করে। যাকে *হাইড্রাল অ্যানাস্টোমোসিস বলে* ।  পরবর্তীকালে, এগুলি কোরিওনিক ধমনি বা *অন্তঃসত্ত্বা ভ্রূণ ধমনিতে* শাখা সৃষ্টি করে। 

নাভির ধমনি আসলে অভ্যন্তরীণ ইলিয়াক ধমনির (সম্মুখবর্তী বিভাগ) পরে থাকে। এগুলি ভ্রূণদেহে পুষ্টির সাথে পেছনের অঙ্গগুলিতে রক্ত সরবরাহ করে।

মানবদেহে দুটি ধমনি অক্সিজেনবিহীন রক্ত বহন করে। এর মধ্যে একটি হলো নাভির ধমনি এবং অন্যটি ফুসফুসীয় ধমনি ।

নাভির ধমনির ভিতরে চাপ প্রায় ৫০ মিমিএইচজি হয়।  সাধারণত ধমনি বিস্তৃত হওয়ার সাথে সাথে রক্ত প্রবাহের প্রতিরোধ ক্ষমতা হ্রাস পায়।

ক্লিনিকাল গুরুত্ব
-----------------

গুরুতর অসুস্থ বাচ্চাদের রক্ত পরীক্ষার জন্য নাভির ধমনিতে একটি ক্যাথেটার প্রবেশ করানো যেতে পারে। এটি নবজাতকের নিবিড় যত্নের একটি সাধারণ পদ্ধতি এবং এটি প্রায়শই জন্মের ২ সপ্তাহ অবধি করা যেতে পারে (যখন ধমনিগুলি খুব বেশি ক্ষয়ে যেতে শুরু করে)। নাভির ধমনিগুলি সাধারণত ইনফিউশনের জন্য উপযুক্ত নয়।

অতিরিক্ত চিত্র
--------------

* ১.৩ মিমি দীর্ঘ  মানব ভ্রূণের মডেল১.৩ মিমি দীর্ঘ মানব ভ্রূণের মডেল
* সাড়ে আট থেকে নয় সপ্তাহ বয়সী মানব ভ্রূণের প্রস্থচ্ছেদসাড়ে আট থেকে নয় সপ্তাহ বয়সী মানব ভ্রূণের প্রস্থচ্ছেদ
* পঁচিশ থেকে উনিশ দিনের পুরানো মানব ভ্রূণের লেজের শেষ অংশ।পঁচিশ থেকে উনিশ দিনের পুরানো মানব ভ্রূণের লেজের শেষ অংশ।
* ইনগুইনাল ফসাইনগুইনাল ফসা
* বিচ্ছিন্ন করা নাভির ধমনির সামনের দৃশ্য বিচ্ছিন্ন করা নাভির ধমনির সামনের দৃশ্য
* নাভির ধমনির বিচ্ছিন্ন অংশনাভির ধমনির বিচ্ছিন্ন অংশ

আরো দেখুন
---------

* ধমনি

তথ্যসূত্র
---------

1. ↑  Gordon, Z.; Elad, D. (২০০৭)। "Anthropometry of fetal vasculature in the chorionic plate": 698–706। ডিওআই:10.1111/j.1469-7580.2007.00819.x। পিএমআইডি 17973911। পিএমসি 2375851 অবাধে প্রবেশযোগ্য।
2. ↑  Hsieh, FJ; Kuo, PL (১৯৯১)। "Doppler velocimetry of intraplacental fetal arteries": 478–82। পিএমআইডি 1992421।
3. ↑  Fetal and maternal blood circulation systems  ওয়েব্যাক মেশিনে আর্কাইভকৃত ৪ জুলাই ২০১৭ তারিখে From Online course in embryology for medicine students. Universities of Fribourg, Lausanne and Bern (Switzerland). Retrieved on 6 April 2009

বহিঃসংযোগ
---------

* সানি ডাউনস্টেট মেডিকেল সেন্টারে শারীরস্থান চিত্র:43:13-0203 - "The Female Pelvis: Branches of Internal Iliac Artery"
**চান্দ্রা ইমাম আলী উচ্চ বিদ্যালয় ও কলেজ** বাংলাদেশের চট্টগ্রাম বিভাগের চাঁদপুর জেলার অন্তর্ভুক্ত ফরিদগঞ্জ উপজেলার একটি শিক্ষাপ্রতিষ্ঠান।

অবস্থান
-------

এই বিদ্যালয়টি ফরিদগঞ্জ উপজেলার ১নং বালিথুবা (পশ্চিম) ইউনিয়নের চান্দ্রা বাজারের দক্ষিণ পাশের প্রবেশমুখে মদনেরগাঁও গ্রামে অবস্থিত।

ইতিহাস
------

এটি উচ্চ বিদ্যালয় ও কলেজ হিসেবে ১৯৯৪ সালে প্রতিষ্ঠিত হলেও মূলত ১৮৮২ সালে বর্তমান ফরিদগঞ্জ উপজেলার সকদিরামপুর গ্রামের জমিদার পরিবারের সন্তান করিমবক্স পাটওয়ারী প্রাথমিক বিদ্যালয় প্রতিষ্ঠা করার জন্য নিজের জমি দান করেন এবং পিতার নামে ঐ বিদ্যালয়ের নাম ইমাম আলী প্রাথমিক বিদ্যালয় রাখেন। পরবর্তীতে ইংরেজি স্কুল হিসেবে এটি ১৯০২ সালে উন্নিত হয়। আবার কলকাতা বিশ্ববিদ্যালয়ে অধীনে এটি ১৯২৫ সালে মেট্রিক পর্যন্ত অন্তর্ভুক্ত হয়।

শিক্ষা ব্যবস্থা
---------------

এখানে ষষ্ঠ শ্রেণি থেকে শুরু করে দ্বাদশ শ্রেণি পর্যন্ত রয়েছে। নবম-দশম এবং একাদশ-দ্বাদশ শ্রেণিতে সাধারণ, কমার্স ও বিজ্ঞান বিভাগ রয়েছে।

বিদ্যালয়ের অবকাঠামো
--------------------

বিদ্যালয়টি প্রায় ১.৫২ একর জমির উপর প্রতিষ্ঠিত। বিদ্যালয়টির তিনটি ভবন রয়েছে। ভবনগুলোর মধ্যে ১নং ভবনটি উত্তরমুখী এবং কক্ষ সংখ্যা ২২টি। এতে রয়েছে পাঠাগার, বিজ্ঞান কক্ষ ও কম্পিউটার কক্ষ। ২নং ভবনটি দক্ষিণমুখী এর কক্ষ সংখ্যা ৩টি। আর ৩নং ভবনটি পূর্বমুখী।

উল্লেখযোগ্য প্রাক্তন শিক্ষার্থী
-------------------------------

* লে. কর্নেল আবু ওসমান চৌধুরী, মুক্তিযোদ্ধা, ৮নং সেক্টর কমান্ডার।
* হাশেম খান, খ্যাতিমান ও বরেণ্য চিত্র শিল্পী।
* মাক্‌ছুদুর রহমান পাটওয়ারী -ভূমি মন্ত্রণালয়ের সচিব
* মোঃ ফারুক হোসেন তপাদার - এডভোকেট, বাংলাদেশ সুপ্রীম কোর্ট

তথ্যসূত্র
---------

1. 1 2 3 4  "চান্দ্রা ইমাম আলী উচ্চ বিদ্যালয় ও কলেজ - ফরিদগঞ্জ উপজেলা তথ্যবাতায়ন"। ১২ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৪ মে ২০১৮।
**নাম-ম্খা'-দ্পাল-ব্জাং** (ওয়াইলি: *nam mkha' dpal bzang*) (১৫৩২-১৬০২) তিব্বতের ঙ্গোর-এ-বাম-ছোস-ল্দান বৌদ্ধবিহারের ত্রয়োদশ প্রধান বা ঙ্গোর-ছেন ছিলেন।

সংক্ষিপ্ত জীবনী
---------------

নাম-ম্খা'-দ্পাল-ব্জাংয়ের পিতা 'ত্শো-ম্দ্জাদ-কুন-দ্গা'-দোন-'গ্রুব (ওয়াইলি: *'tsho mdzad kun dga' don 'grub*) ছিলেন একজন বিখ্যাত চিকিৎসক। তার মাতার নাম ছিল ল্হা-মো-বু-'দ্রেন (ওয়াইলি: *lha mo bu 'dren*)। জন্মের সময় তার নাম রাখা হল ছোস-স্ক্যোং-দ্পাল-'ব্যোর (ওয়াইলি: *chos skyong dpal 'byor*)। তেরো বছর বয়সে তিনি নাম-ম্খা'-সাংস-র্গ্যাস (ওয়াইলি: *nam mkha sangs rgyas*) নামক মুস-ছেন-সাংস-র্গ্যাস-রিন-ছেন নামক অষ্টম ঙ্গোর-ছেনের শিষ্যের নিকট দীক্ষালাভ করেন। ষোল বছর বয়সে ঙ্গোর-এ-বাম-ছোস-ল্দান বৌদ্ধবিহারে দ্কোন-ম্ছোগ-ল্হুন-গ্রুব নামক দশম ঙ্গোর-ছেন ও সাংস-র্গ্যাস-সেং-গে নামক একাদশ ঙ্গোর-ছেনের নিকট শিক্ষার্থীর শপথ এবং সাতাশ বছর বয়সে সাংস-র্গ্যাস-সেং-গের নিকট ভিক্ষুর শপথ গ্রহণ করেন। তার উল্লেখযোগ্য শিক্ষক ছিলেন সাংস-র্গ্যাস-সেং-গে, ঙ্গাগ-দ্বাং-কুন-রিগ (ওয়াইলি: *ngag dbang kun rig*), গ্ন্যান-ছেন-গ্রাগ্স-পা-ব্লো-গ্রোস (ওয়াইলি: *gnyan chen grags pa blo gros*), ছোস-র্জে-ব্লো-গ্রোস-গ্রাগ্স-পা (ওয়াইলি: *chos rje blo gros grags pa*), রিন-ছেন-ব্ক্রা-শিস-র্গ্যাল-ম্ত্শান (ওয়াইলি: *crin chen bkra shis rgyal mtshan*), ম্ঙ্গা'-রিস-ব্লো-গ্রোস-ব্জাং-পো (ওয়াইলি: *mnga ris blo gros bzang po*) প্রভৃতি। ১৫৭৯ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের ত্রয়োদশ প্রধান হিসেবে নির্বাচিত হন এবং পাঁচ বছর ওই পদে থাকেন। ১৫৯০ খ্রিষ্টাব্দে তিনি পুনরায় ঐ পদে নির্বাচিত হন। তার অন্যতম উল্লেখযোগ্য শিষ্য ছিলেন কুন-দ্গা'-ব্সোদ-নাম্স-ল্হুন-গ্রুব নামক পঞ্চদশ ঙ্গোর-ছেন এবং গ্রাগ্স-পা-ব্লো-গ্রোস নামক পঁচিশতম সা-স্ক্যা-খ্রি-'দ্জিন।

তথ্যসূত্র
---------

1. ↑  Namgyal, Tsering (2012-07)। "The Thirteenth Ngor Khenchen, Drangti Paṇchen Namkha Pelzang"। *The Treasury of Lives: Biographies of Himalayan Religious Masters*। সংগ্রহের তারিখ 2014-05-03।  এখানে তারিখের মান পরীক্ষা করুন: `|তারিখ=` (সাহায্য)

|  |  |  |
| --- | --- | --- |
| পূর্বসূরীদ্কোন-ম্ছোগ-দ্পাল-ল্দান | **নাম-ম্খা'-দ্পাল-ব্জাং  ত্রয়োদশ ঙ্গোর-ছেন** | উত্তরসূরীব্যাম্স-পা-কুন-দ্গা'-ব্ক্রা-শিস |
|
**শ্রীরামপুর মহকুমা** ভারতের পশ্চিমবঙ্গের একটি প্রশাসনিক এলাকা। এটি **শ্রীরামপুর পৌরসংস্থা**, উত্তরপাড়া কোতরং পৌরসভা, কোন্নগর পৌরসভা, রিষড়া পৌরসভা, বৈদ্যবাটি পৌরসভা এবং ডানকুনি পৌরসভা এবং চার সমষ্টি উন্নয়ন ব্লক নিয়ে গঠিত : চণ্ডীতলা- ১, চণ্ডীতলা-২, জাঙ্গিপাড়া এবং শ্রীরামপুর-উত্তরপাড়া। চারটি ব্লক ৩৭ টি গ্রাম পঞ্চায়েত এবং ২৪ টি সেন্সাস টাউন ধারণ করে। মহকুমাটির সদর দপ্তর অবস্থিত শ্রীরামপুর শহরে।

এলাকা
-----

চণ্ডীতলা-১, চণ্ডীতলা-২ , জাঙ্গিপাড়া এবং শ্রীরামপুর-উত্তরপাড়া এই চারটি সমষ্টি উন্নয়ন ব্লক অধীনে ৩৭ টি গ্রাম পঞ্চায়েত এলাকায় রয়েছে। এছাড়া **শ্রীরামপুর পৌরসংস্থা**, উত্তরপাড়া কোতরং পৌরসভা, কোন্নগর পৌরসভা, রিষড়া পৌরসভা, বৈদ্যবাটি পৌরসভা এবং ডানকুনি পৌরসভা থেকে মহকুমায় ২৪ শহর এবং ১৮ টি সেন্সাস টাউন : পূর্ব তাজপুর, খারসরাই, বেগমপুর, চিকরান্ড, পায়রাগাছা, মনোহরপুর, বারিঝাটি, গরালগাছা, কৃষ্ণপুর, মৃগালা, রঘুনাথপুর,দক্ষিণ রাজ্যধরপুর, বামুনারি, রিষড়া, নবগ্রাম কলোনি, কানাইপুর, নবাবপুর ,কুমীরমোড়া, মশাট, গঙ্গাধরপুর, জঙ্গলপাড়া, মনিরামপুর, ভগবতীপুর, রমানাথপুর, দুধকলমী।

ব্লক
----

### চণ্ডীতলা- ১ ব্লক

চণ্ডীতলা- ১ ব্লকের গ্রামীণ এলাকা নয়টি গ্রাম পঞ্চায়েত নিয়ে গঠিত, যথা- আঁহয়া, হরিপুর, মশাট, ভগবতীপুর, কৃষ্ণরামপুর, নবাবপুর, গঙ্গাধরপুর, কুমীরমোড়া এবং সিয়াখালা। সেখানে কোনো শহরাঞ্চল নেই, এই ব্লকের দুটি সেন্সাস টাউন নিয়ে গঠিতঃ নবাবপুর, কুমীরমোড়া, মশাট, গঙ্গাধরপুর, জঙ্গলপাড়া, মনিরামপুর, ভগবতীপুর, রমানাথপুর, দুধকলমী। ব্লকটি চণ্ডীতলা থানার অন্তর্গত। ব্লকটির সদর দপ্তর **মশাটে**।

### চণ্ডীতলা- ২ ব্লক

চণ্ডীতলা- ২ ব্লকের গ্রামীণ এলাকা ১১ টি গ্রাম পঞ্চায়েত নিয়ে গঠিত, যথাঃ বক্সা, চণ্ডীতলা, জনাই, মৃগলা, বরিজহাটি, কপসরিয়া, নৈটি, বেগমপুর, গরলগাছা, মনোহরপুর এবং পাঁচঘড়া। এই ব্লকের শহরাঞ্চল ১০ টি সেন্সাস টাউন নিয়ে গঠিতঃ পূর্ব তাজপুর, খড়সরাই, বেগমপুর, চিকরন্দ, পায়রাগাছা, মনোহরপুর , বরিজহাটি, গরলগাছা, কৃষ্ণপুর ও মৃগলা। ব্লকটি চণ্ডীতলা ও ডানকুনি থানার অন্তর্গত। ব্লকটির সদর দপ্তর **চণ্ডীতলায়**।

### জাঙ্গীপাড়া ব্লক

জঙ্গীপাড়া ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত, যথাঃ আঁটপুর, জঙ্গীপাড়া, রাধানগর, রসিদপুর, দিলাকাশ, কোতলপুর, রাজবলহাট- ১, ফুরফুরা, মুণ্ডালিকা এবং রাজবলহাট- ২। এই ব্লকে কোনো শহরাঞ্চল নেই। ব্লকটি জঙ্গীপাড়া থানার অন্তর্গত। ব্লকটির সদর দপ্তর **জঙ্গীপাড়ায়**।

### শ্রীরামপুর - উত্তরপাড়া ব্লক

শ্রীরামপুর - উত্তরপাড়া ব্লকের গ্রামীণ এলাকা ছয়টি গ্রাম পঞ্চায়েত নিয়ে গঠিত, যথাঃ কানাইপুর, পেয়ারাপুর, দক্ষিণ রাজ্যধরপুর, নবগ্রাম, রঘুনাথপুর ও রিষড়া। রঘুনাথপুর , দক্ষিণ রাজ্যধরপুর, বামুনারি, রিষড়া, নবগ্রাম এবং কানাইপুর -এই ব্লকের শহরাঞ্চল ছয় সেন্সাস টাউন নিয়ে গঠিত। শ্রীরামপুর সিটি, উত্তরপাড়া ও ডানকুনি পুলিশ স্টেশনের অন্তর্গত। ব্লকটির সদর দপ্তর শ্রীরামপুর শহরে।

বিধানিক খন্ড
------------

পশ্চিমবঙ্গের বিধানসভা কেন্দ্র বিন্যাসে সম্মান সীমানা নির্ধারণ কমিশনের সুপারিশ ক্রমে:

* শ্রীরামপুর - উত্তরপাড়া ব্লকের নবগ্রাম,কানাইপুর ও রঘুনাথপুর গ্রাম পঞ্চায়েত নিয়ে বরাবর উত্তরপাড়া কোতরং এবং কোন্নগর পুরসভা অধীনে এলাকায় পশ্চিমবঙ্গ উত্তরপাড়া বিধানসভা কেন্দ্র গঠিত।
*
**মিতিন মাসি** হলেন বাংলা গোয়েন্দা সাহিত্যের একজন মহিলা গোয়েন্দা চরিত্র যার স্রষ্টা সাহিত্যিক সুচিত্রা ভট্টাচার্য।

চরিত্র
------

কলকাতার ঢাকুরিয়ার বাসিন্দা মিতিনের ভাল নাম প্রজ্ঞাপারমিতা মুখার্জী। তবে সে তার বোনঝি টুপুরের কাছে মিতিন মাসি এবং বাঙালি রহস্যপ্রিয় পাঠকের কাছে গোয়েন্দা মিতিনমাসি নামে পরিচিত। টুপুর মিতিনের সহকারী হিসেবে সবসময় মিতিনের কেসে সাহায্য করতে চেষ্টা করে৷ মিতিনের স্বামী পার্থ প্রেসে কাজ করেন। তিনি খ্যাদ্যরসিক ও কল্পনাবিলাসী। মিতিনের কাছে পুলিশের ডি আই জি অনিশ্চয় মজুমদার মাঝে মাঝে পরামর্শ নিতে আসেন। অপরাধ বিজ্ঞান, ফরেন্সিক সায়েন্স, অপরাধীদের মনঃস্তত্ত্ব, নানা রকমের অস্ত্রশস্ত্রের খুঁটিনাটি, অ্যানাটমি, ফিজিওলজি, নানা রকম আইন সব কিছু নিয়েই চর্চা করেন মিতিন। তিনি ক্যারাটে জানেন, রিভলভার সঙ্গে রাখেন আবার রান্নাতেও পটু।

কাহিনী
------

মিতিন মাসির প্রথম আত্মপ্রকাশ প্রাপ্তবয়স্কদের জন্য। প্রথম উপন্যাস ‘পালাবার পথ নেই’ আনন্দবাজার পত্রিকার রবিবাসরীয়তে প্রকাশিত হয়। এছাড়াও ‘বিষ’, ‘মারণ বাতাস’, ‘তৃষ্ণা মারা গেছে’ ও 'মেঘের পরে মেঘ' প্রাপ্ত বয়স্কদের জন্য লেখা উপন্যাস ও বড়গল্প। কিশোরদের জন্য মিতিন কাহিনী প্রথম পুজোসংখ্যা আনন্দমেলা ২০০২ সালে প্রকাশিত হয়। নাম ছিল ‘সারাণ্ডায় শয়তান’। এরপর থেকে মারা যাওয়ার আগে পর্যন্ত নিয়মিতভাবে সুচিত্রা ভট্টাচার্য মিতিনমাসির গোয়েন্দা এডভেঞ্চার কাহিনী আনন্দমেলা পূজাবার্ষিকীতে লিখে গেছেন। মিতিন সিরিজের শেষ উপন্যাস 'স্যান্ডার্স সাহেবের পুঁথি' প্রকাশিত হয় ২০১৫ সালে।
আনন্দমেলা পত্রিকার পুজোসংখ্যাগুলিতে প্রকাশিত মিতিন মাসি সিরিজের উপন্যাসগুলি হল:

* *সারাণ্ডায় শয়তান*
* *জোনাথনের বাড়ির ভূত*
* *কেরালায় কিস্তিমাত*
* *সর্প-রহস্য সুন্দরবনে*
* *ঝাও-ঝিয়েন হত্যারহস্য*
* *ছকটা সুডোকুর*
* *আরাকিয়েলের হিরে*
* *গুপ্তধনের গুজব*
* *হাতে মাত্র তিনটে দিন*
* *কুড়িয়ে পাওয়া পেনড্রাইভ*
* *মার্কুইস স্ট্রিটে মৃত্যুফাঁদ*
* *টিকরপাড়ার ঘড়িয়াল*
* *দুঃস্বপ্ন বারবার*
* *স্যান্ডরসাহেবের পুঁথি*

প্রাপ্তবয়স্ক কাহিনিসমূহ
------------------------

* *পালাবার পথ নেই*
* *একটা শুধু রঙ নাম্বার*
* *বিষ*
* *মেঘের পরে মেঘ*
* *মারণ বাতাস*
* *তৃষ্ণা মারা গেছে*

চলচ্চিত্র
---------

অনেকদিন ধরেই মিতিনমাসিকে নিয়ে ছবি করার কথা ভাবছিলেন দুই পরিচালক শিবপ্রসাদ মুখোপাধ্যায় ও নন্দিতা রায়। মিতিনমাসি সিরিজের সব চলচ্চিত্র স্বত্ব তারা কিনে নিয়েছেন। সুচিত্রা ভট্টাচার্যের সাথে এ নিয়ে দীর্ঘ আলাপ আলোচনা হলেও হঠাৎ লেখিকার মৃত্যুতে ছেদ পড়ে পরিকল্পনায়। পূনরায় ঋতুপর্ণা সেনগুপ্তকে মিতিনমাসির চরিত্রে ভেবে চিত্রনাট্যের কাজ চলছিল। বাংলা সাহিত্যে গোয়েন্দা চরিত্রের অন্যতমা 'মিতিনমাসি' ২০১৯ সালের পুজোতে চলচ্চিত্রায়িত হয়। অরিন্দম শীল এর পরিচালনায় মিতিনমাসি (চলচ্চিত্র) সিনেমায় নাম ভূমিকায় অভিনয় করেছেন কোয়েল মল্লিক।

তথ্যসূত্র
---------

1. ↑  সহেলী চট্টোপাধ্যায়। "গোলটেবিল: ভালো থেকো মিতিন"। ম্যাজিক ল্যাম্প। সংগ্রহের তারিখ ৩১ মার্চ ২০১৭।
2. ↑  সুচিত্রা ভট্টাচার্য (২০০৮)। *তিন মিতিন*। কলকাতা: দেজ পাবলিশিং। পৃষ্ঠা ৭, ৪১, ১০৩। আইএসবিএন 978-81-295-0760-0।
3. ↑  বৃষ্টি চৌধুরী (২১ মে ২০১৫)। "পর্দায় আসছে মিতিন মাসি!"। বেঙ্গল টাইমস। সংগ্রহের তারিখ ৩১ মার্চ ২০১৭। [*স্থায়ীভাবে অকার্যকর সংযোগ*]
4. ↑  অলোকপ্রসাদ চট্টোপাধ্যায় (২০ সেপ্টেম্বর ২০১৬)। "বাংলায় গোয়েন্দারাজ"। আজকাল। সংগ্রহের তারিখ ৩১ মার্চ ২০১৭। [*স্থায়ীভাবে অকার্যকর সংযোগ*]
5. ↑  রণিতা গোস্বামী (২৮ মে ২০১৯)। "অরিন্দম শীলের হাত ধরে বাংলা সিনেমায় 'ডেবিউ' হচ্ছে 'মিতিন মাসি'র"। জি নিউজ। সংগ্রহের তারিখ ১২ জুন ২০১৯।
মিতপাহাত**মিতপাহাত** (হিব্রু: מִטפַּחַת miṭpaḥat), (ইদ্দিশ: טיכל‎‎ tikhl),যাকে তিখল নামেও অভিহিত করা হয়, বিবাহিত অর্থোডক্স ইহুদি মহিলারা এনিউট নামে পরিচিত পোশাকের সাথে সামঞ্জস্য রেখে এটি পরে। এটি‌ চুলের উপর একটি সরল স্কার্ফের মত মাথায় পেঁচিয়ে বেঁধে দেওয়ার কৌশল যাতে মাথা হালকা লাগে এবং চুল বাঁধা থাকে।

ব্যুৎপত্তি
----------

মিতপাহাত শব্দটি তাওরাত থেকে উদ্ভূত যা একটি হিব্রু শব্দ , আক্ষরিক অর্থ একটি আচ্ছাদন বা আবরণ, যদিও এটি গামছা, অ্যাপ্রন, ব্যান্ডেজ বা মোড়কের মতো আরও অনেক কিছু বোঝাতে ব্যবহৃত হয়। এর বর্তমান অর্থ বাইবেলীয় হিব্রু থেকে নেওয়া, এবং সম্ভবত হিব্রু শব্দ טִפַּח (tipaḥ) থেকে উদ্ভূত যার অর্থ ছড়িয়ে বা প্রসারিত।
ইবনে এজরা (১০৮৯-১১৬৭) এর সময়ে, মিতপাহাতকে বহুবচনে Pe'ar, বা Pe'arim হিসাবে উল্লেখ করা হয়েছিল, যেমন ইসাইয়া ৩:২০। এই শব্দের সরাসরি অর্থ "মাথার-আবরণ বা পাগড়ি"। ইবনে এজরা সংখ্যার উপর তার ভাষ্যে বলেছেন যে, ইহুদি নারী এবং মুসলিম মহিলাদের মধ্যে আচ্ছাদনের প্রথা একই ছিল।
ইদ্দিশ শব্দ তিখল হল ("কাপড়") এর ছোট ভাগ।

উদ্দেশ্য
--------

বিয়ের পরে, অর্থোডক্স ইহুদিরা বিশ্বাস করে যে একজন মহিলার কেবল তার স্বামীকে তার চুল দেখাতে পারবে।
মুসলিম নারীরাও এটি পরে থাকে।

তথ্যসূত্র
---------

1. ↑   Encyclopedia of Judaism: Tichel
2. ↑  Klein, Ernest (1987). A Comprehensive Etymological Dictionary Of The Hebrew Language. Jerusalem: Carta Jerusalem. ISBN 965220093X
3. ↑
**কুডা লুম্পিং** ( জাভানিজ : ꦗꦫꦤ꧀ꦏꦺꦥꦁ, **জারান কেপাং** বা **জাথিলান**, ইন্দোনেশিয়ান : **কুদা লুম্পিং** বা **কুদা কেপাং**, ইংরেজি: **ফ্ল্যাট হর্স** ) হল একটি ঐতিহ্যবাহী জাভানিজ নৃত্য যা পোনোরোগো, পূর্ব জাভা, ইন্দোনেশিয়ার পিক দে পিক হর্সমেন দল থেকে উদ্ভূত। নর্তকরা বোনা বাঁশ থেকে তৈরি এবং রঙিন রঙ এবং কাপড় দিয়ে সজ্জিত ঘোড়া চড়েন। নৃত্যটির মাধ্যমে ঘোড়ায় চড়া সৈন্যদের চিত্রিত করা হয়। এছাড়াও কুডা লুম্পিং নাচে জাদুর কৌশল অন্তর্ভুক্ত। নর্তক নৃত্য পরিবেশন করার সময়, কাঁচ চিবানো, চাবুকের মার খাওয়া বা গরম কয়লার প্রভাব প্রতিরোধ ইত্যাদি জাদুর কৌশল দেখায়।

যদিও নৃত্যটি জাভা, ইন্দোনেশিয়ার স্থানীয়, তবে এটি সুরিনাম, মালয়েশিয়া এবং সিঙ্গাপুরের জাভানিজ সম্প্রদায়ের দ্বারাও পরিবেশিত হয়। .

উৎপত্তি
-------

এই নৃত্য ইন্দোনেশিয়ার জাভা দ্বীপ থেকে উদ্ভূত। এই নৃত্যের উৎপত্তি সম্পর্কে দুটি মত আছে। প্রথম মত অনুযায়ী, ডাচ ঔপনিবেশিক শক্তির বিরুদ্ধে ডিপোনেগোরোর যুদ্ধ থেকে এই নাচের শৈলী, যুদ্ধের একটি আনুষ্ঠানিক পুনর্বিন্যাস হিসাবে উদ্ভূত। দ্বিতীয় তত্ত্ব অনুসারে এর উৎপত্তির ইতিহাস ডাচদের বিরুদ্ধে মাতরম যুগের সৈন্যদের উপাখ্যানে নিহিত আছে।

নৃত্য পরিবেশন
-------------

 ১৯০০ থেকে ১৯৪০ সালের মধ্যে জাভাতে একটি ব্যক্তিগত বাড়ির উঠোনে কুদা কেপাং খেলায় লাঠি ঘোড়ার নর্তক এবং সঙ্গীতজ্ঞরা অংশ নিচ্ছেন
কুডা লুম্পিং নৃত্য বিশেষ উৎসব বা অনুষ্ঠান উদযাপনে যেমন ছেলের খতনা বা উত্তরণের আচার ইত্যাদিতে সঞ্চালিত হতে পারে। এটি একটি বাস্কার শৈলীর বিনোদন হিসাবে বিবেচিত। এটি সাধারণত একটি বেষ্টিত এলাকায় প্রদর্শিত হয়, যেখানে দর্শকদের নর্তকদের থেকে আলাদা রাখা হয়।

*কুডা লুম্পিং* ঐতিহ্যগতভাবে স্থানীয় সম্প্রদায়ের পুরুষদের একটি দল দ্বারা সঞ্চালিত হয়। এই দলে দুই থেকে আটজন থাকতে পারে। পরিবেশনকারীরা বেতের ঘোড়ায় চড়ে এবং নাচ করে এবং তার সাথে ঐতিহ্যবাহী বাদ্যযন্ত্র যেমন আংক্লুং, গং এবং ডগ-ডগ ড্রাম ইত্যাদি বাজানো হয়। পরিবেশনের প্রাথমিক অংশের পর যখন একজন নর্তক একটি আত্মবিভোর ভাব অবস্থায় প্রবেশ করেন, ঐতিহ্যগতভাবে বিশ্বাস করা হয় এই সময় নর্তকের উপর অতিপ্রাকৃত সত্তার ভর হয়। *সাং হায়াং জারানে* শ্রোতারা সমবেত গান গেয়ে পরিবেশনায় অংশগ্রহণ করে।

আত্মবিভোর নর্তক ঘাস খাওয়ার বা জল পান করার ভান করে। অন্য অভিনয়শিল্পী বা শামান তাদের নির্দেশ দেওয়ার জন্য একটি চাবুক ব্যবহার করে। কিছু পরিবেশনায় আত্মবিভোর নর্তকরা কয়লার উপর হাঁটতে থাকে অথবা কাঁচ বা আগুন খাওয়ার কৌশল দেখায় যা বিভিন্ন দুর্ঘটনার কারণ হতে পারে। নৃত্যশিল্পীরা দর্শকদের সাথে মত আদান প্রদান করেন ও তাদের কাছে পরিবেশনার জন্য অর্থ চেয়ে থাকেন। কিছু কিছু এলাকায় নর্তকরা ভবিষ্যদ্বাণীও প্রদান করেন। অভিনয়কারীরা দাবি করেন যে ভর হওয়ার পর তারা সেসময়ের অবস্থার কথা কিছু মনে রাখতে পারেন না।

তথ্যসূত্র
---------

1. 1 2 3 4 5  Mardiyati, Ade (১৬ মার্চ ২০১০)। "Kuda Lumping: A Spirited, Glass-Eating Javanese Game of Horse"। *The Jakarta Globe*। ২৯ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ৩১ জুলাই ২০১১।
2. ↑  Hellman 2003
3. 1 2 3  Richter 2008
4. 1 2 3  Bandem 2008
5. 1 2  Spiller 2008
**মিডল ইস্ট ব্রডকাস্টিং সেন্টার(এমবিসি) গ্রুপ** হল আরব বিশ্বের সর্বপ্রথম বেসরকারি ফ্রি-টু-এয়ার(বিনামূল্যে সম্প্রচারিত) স্যাটেলাইট সম্প্রচার প্রতিষ্ঠান। ১৯৯১ সালে লন্ডন থেকে এর সম্প্রচার কার্যক্রম শুরু হয় এবং পরবর্তীতে ২০০২ সালে দুবাইয়ে এর সদর দপ্তরসমূহে সম্পূর্ণ ব্যবস্থাপনা স্থানান্তরিত হয়। এমবিসি গ্রুপ তথ্য,মিথষ্ক্রিয়া ও বিনোদননির্ভর বহুসংখ্যক চ্যানেল পরিচালনা করে। বর্তমানে এম বি সি গ্রুপের দশটি টেলিভিশন চ্যানেল, দুইটি এফ.এম. রেডিও এবং উন্নতমানের প্রামাণ্যচিত্র ইউনিটসহ একটি নিজস্ব প্রোডাকশন রয়েছে।

টেলিভিশন চ্যানেলসমূহের তালিকা
-----------------------------

### এমবিসি১

এমবিসি১ লোগো
আরবি ভাষার পারিবারিক বিনোদন|

### এমবিসি২

### এমবিসি-ম্যাক্স

২৪-ঘণ্টাব্যাপী ছায়াছবি|

### এমবিসি৩

শিশু ও কিশোরদের বিনোদন| 

### এমবিসি৪

নব্য আরব মহিলাদের জন্য বিনোদন| 

### এমবিসি অ্যাকশন

অ্যাকশন ধারাবাহিক ও বিনোদন| 

### এমবিসি পারশিয়া

ফারসি ভাষায় ডাবিংকৃত ছায়াছবির ২৪ ঘণ্টার চ্যানেল|

### আল-আরাবিয়া

আল-আরাবিয়া লোগো
আরবি ভাষায় ২৪ ঘণ্টার সংবাদ চ্যানেল|

### এমবিসি বলিউড

২৪ ঘণ্টা ভারতীয় অনুষ্ঠানের চ্যানেল|

### ওয়ানাসাহ

আরবি গানের চ্যানেল|

### এমবিসি ড্রামা

২৪ ঘণ্টা আরবি নাটকের চ্যানেল|

রেডিও চ্যানেলের তালিকা
----------------------

* এমবিসি এফএম.
* প্যানোরামা এফএম.

ওথ্রি প্রোডাকশনস
----------------

তথ্যসূত্র
---------

1. ↑  "Sam Barnett becomes MBC CEO"। *Dubai News*। ৬ ডিসেম্বর ২০১১। সংগ্রহের তারিখ ২৮ জুন ২০১২। [*স্থায়ীভাবে অকার্যকর সংযোগ*]
2. ↑  english.mbc.net[*স্থায়ীভাবে অকার্যকর সংযোগ*]
**মদিনাতুল উলুম নাজিবিয়া বাগবাড়ি আলিয়া মাদ্রাসা** (আরবি: مدينة العلوم باغباري النجيبية العالية‎‎) বা **মদিনাতুল উলুম বাগবাড়ি** (**দারুল উলুম বাগবাড়ি** নামেও পরিচিত) হল ভারতের আসামে অবস্থিত একটি মাদ্রাসা। এটি দক্ষিণ আসাম-বৃহত্তর সিলেট অঞ্চলের প্রাচীনতম ইসলামী শিক্ষাপ্রতিষ্ঠান।

এটি ১৮৭৩ সালে প্রখ্যাত ইসলামী পণ্ডিত নাজিব আলী চৌধুরী প্রতিষ্ঠা করেন। বলা হয়ে থাকে যে, মক্কায় অবস্থানকালে নাজিব আলী চৌধুরী নবি মুহাম্মদকে স্বপ্নে দেখেন। তিনি তাকে তার মাতৃভূমিতে ফিরে যেতে এবং ধর্মীয় শিক্ষা ছড়িয়ে দিতে নির্দেশ দেন। মাদ্রাসাটি করিমগঞ্জের কাছে বাগবাড়ি গ্রামে তার নিজের বাড়িতে প্রতিষ্ঠিত হয় এবং আনুষ্ঠানিকভাবে তার সম্মানে নামকরণ করা হয়। এটি প্রায় এক শতাব্দী ধরে এই অবস্থানে ছিল, ১৯৬৯ সালে তৎকালীন মুহতামিম (প্রিন্সিপাল) মাওলানা আসহাব উদ্দিনের আমলে বর্তমান স্থানে স্থানান্তরিত হয়।

বিখ্যাত দারুল উলুম দেওবন্দের আদলে মাদ্রাসাটি প্রতিষ্ঠিত হয়। মদিনাতুল উলুম বাগবাড়ি ছিল এই অঞ্চলের প্রথম মাদ্রাসা, যা পূর্বে বিদ্যমান অনানুষ্ঠানিক প্রতিষ্ঠান থেকে ব্যতিক্রমধর্মী শিক্ষাধারা চালু করে। এটি প্রাথমিকভাবে "শরহে জামি" পর্যন্ত হয়। ১৯৯২ সালে এটি *দাওরায়ে হাদিস* (সমমান মাস্টার্স) পর্যন্ত উন্নীত হয়। 

মদিনাতুল উলুম বাগবাড়ি আরবি ভাষার পণ্ডিত তৈরির জন্য বিখ্যাত।

পাদটীকা
-------

1. ↑  বিভাগগুলির নামগুলি মূলত বিভাগের মূল গ্রন্থগুলিকে বোঝায় যা পরবর্তী পাঠাগুলি  *আল-সিহাহ আল-সিত্তাহ*  নামে পরিচিত

তথ্যসূত্র
---------

1. ↑  "মদিনাতুল উলুম বাগবাড়ি মাদ্রাসার ১৪৬ তম বার্ষিক অনুষ্ঠান আগামী ১ফেব্রুয়ারি"। *Taranga Barta* (Bangla ভাষায়)। ২০১৯-০১-২৯। ২০২০-০২-১৬ তারিখে মূল থেকে আর্কাইভ করা। সংগ্রহের তারিখ ২০২০-০২-১৬। উদ্ধৃতি শৈলী রক্ষণাবেক্ষণ: অচেনা ভাষা (link)
2. 1 2  "Madrasa Education System in South Assam"। *The Milli Gazette — Indian Muslims Leading News Source* (ইংরেজি ভাষায়)। সংগ্রহের তারিখ ২০২০-১২-২০।
3. 1 2  Rahman, Md. Matiur; Bhuiya, Abdul Musabbir (২০০৯)। *Teaching of Arabic language in Barak Valley: a historical study (14th to 20th century)* (পিডিএফ)। Silchar: Assam University। পৃষ্ঠা 59–60, 101।
4. ↑  Rahman & Bhuiya (2009, pp. 60, 74)
5. ↑  Riaz, Ali (২০০৮)। *Faithful Education: Madrassahs in South Asia*। Rutgers University Press। পৃষ্ঠা 122, 245। আইএসবিএন 978-0-8135-4562-2।
**হ্যারি কেরি** (ইংরেজি: Harry Carey) নামে পরিচিত **দ্বিতীয় হেনরি ডিউইট কেরি** (১৬ জানুয়ারি ১৮৭৮ - ২১ সেপ্টেম্বর ১৯৪৭) ছিলেন একজন মার্কিন অভিনেতা। তিনি নির্বাক চলচ্চিত্র যুগের শুরুর দিকের তারকাদের মধ্যে অন্যতম। তিনি নাট্যধর্মী *মিস্টার স্মিথ গোজ টু ওয়াশিংটন* (১৯৩৯) চলচ্চিত্রে সিনেট সভাপতি চরিত্রে অভিনয়ের জন্য সর্বাধিক পরিচিত এবং এই কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন।

কেরি অভিনীত অন্যান্য উল্লেখযোগ্য চলচ্চিত্রসমূহ হল *দ্য গ্রেট মোমেন্ট* (১৯২১), *ট্রেডার হর্ন* (১৯৩১), *ইউ অ্যান্ড মি* (১৯৩৮), *ডুয়েল ইন দ্য সান* (১৯৪৬) এবং *রেড রিভার* (১৯৪৮)। ১৯৪০ সালে *হেভেনলি এক্সপ্রেস* নাটক দিয়ে তার ব্রডওয়ে মঞ্চে অভিষেক হয় এবং পরে তিনি *আহ, ওয়াইল্ডারনেস* (১৯৪৪) এবং *বাট নট গুডবাই* (১৯৪৪) মঞ্চ নাটকে অভিনয় করেন। তিনি প্রখ্যাত অভিনেতা হ্যারি কেরি জুনিয়রের পিতা।

বহিঃসংযোগ
---------

* ইন্টারনেট ব্রডওয়ে ডেটাবেজে হ্যারি কেরি উইকিউপাত্তে এটি সম্পাদনা করুন (ইংরেজি)
* ইন্টারনেট মুভি ডেটাবেজে হ্যারি কেরি উইকিউপাত্তে এটি সম্পাদনা করুন (ইংরেজি)
* রটেন টম্যাটোসে হ্যারি কেরি (ইংরেজি)

* ফাইন্ড এ গ্রেইভে হ্যারি কেরি উইকিউপাত্তে এটি সম্পাদনা করুন (ইংরেজি)
**হ্যারল্ড ভন বামগার্টনার** (ইংরেজি: Harold Baumgartner; জন্ম: ১৭ নভেম্বর, ১৮৮৩ - মৃত্যু: ৮ এপ্রিল, ১৯৩৮) অক্সফোর্ডশায়ারের হেনলি-অন-টেমস এলাকায় জন্মগ্রহণকারী ইংরেজ বংশোদ্ভূত দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৩ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে অরেঞ্জ ফ্রি স্টেট ও ট্রান্সভাল দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **হ্যারল্ড বামগার্টনার**।

খেলোয়াড়ী জীবন
---------------

বেডফোর্ড স্কুলে অধ্যয়ন করেছেন তিনি। ১৯০৩-০৪ মৌসুম থেকে ১৯১৩-১৪ মৌসুম পর্যন্ত হ্যারল্ড বামগার্টনারের প্রথম-শ্রেণীর খেলোয়াড়ী জীবন চলমান ছিল। ধীরগতিসম্পন্ন বামহাতি বোলার হ্যারল্ড বামগার্টনার তার একমাত্র টেস্টে অংশগ্রহণের পরপরই প্রথম বিশ্বযুদ্ধের সূচনা ঘটে। মহান যুদ্ধের কারণে তার প্রথম-শ্রেণীর খেলোয়াড়ী জীবনের সমাপ্তি ঘটে।

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন হ্যারল্ড বামগার্টনার। ১৩ ডিসেম্বর, ১৯১৩ তারিখে ডারবানে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

৮ এপ্রিল, ১৯৩৮ তারিখে ৫৪ বছর বয়সে গোল্ড কোস্টের আক্রা এলাকায় হ্যারল্ড বামগার্টনারের দেহাবসান ঘটে।

তথ্যসূত্র
---------

1. ↑  *The Ousel*, Vol.XVIII, No.449, 6 February 1914, p.4
2. ↑  "Harold Baumgartner"। *Cricinfo*। সংগ্রহের তারিখ ৫ অক্টোবর ২০১৪।

আরও দেখুন
---------

* ক্লদ কার্টার
* স্ট্যানলি স্নুক
* এক টেস্টের বিস্ময়কারী
* ইস্টার্ন প্রভিন্স ক্রিকেট দল
* দক্ষিণ আফ্রিকান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে হ্যারল্ড বামগার্টনার উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে হ্যারল্ড বামগার্টনার  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**হ্যারি হুস্টন বুল আলেকজান্ডার** (ইংরেজি: Harry Alexander; জন্ম: ৯ জুন, ১৯০৫ - মৃত্যু: ১৫ এপ্রিল, ১৯৯৩) ভিক্টোরিয়ার অ্যাস্কট ভেল এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩৩ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করতেন **হ্যারি আলেকজান্ডার**।

প্রথম-শ্রেণীর ক্রিকেট
---------------------

১৯২৮-২৯ মৌসুম থেকে ১৯৩৫-৩৬ মৌসুম পর্যন্ত হ্যারি আলেকজান্ডারের প্রথম-শ্রেণীর খেলোয়াড়ী জীবন চলমান ছিল। ১৯২৮ থেকে ১৯৩৬ সময়কালে ভিক্টোরিয়ার পক্ষে শেফিল্ড শিল্ডের ৪১টি খেলায় অংশগ্রহণের সুযোগ পেয়েছিলেন তিনি। এছাড়াও, ১৯২৪-২৫ মৌসুম থেকে ১৯৩৬-৩৭ মৌসুম পর্যন্ত মেলবোর্নের স্থানীয় ক্রিকেট প্রতিযোগিতায় এসেনডনের পক্ষে ৮৯টি ও নর্থ মেলবোর্নের পক্ষে চারটি খেলায় অংশ নিয়েছিলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন। ২৩ ফেব্রুয়ারি, ১৯৩৩ তারিখে সিডনিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।

১৯৩৩ সালের কুখ্যাত বডিলাইন সিরিজে অংশগ্রহণের সুযোগ হয়েছিল তার। সিডনিতে সফরকারী ইংল্যান্ডের বিপক্ষে সিরিজের পঞ্চম টেস্টে ডানহাতি উদ্বোধনী ফাস্ট বোলার হিসেবে খেলেন।

অবসর
----

ক্রিকেট খেলা থেকে অবসর গ্রহণের পর ভিক্টোরিয়ার মধ্যাঞ্চলীয় এলাকা ইউরোয়ায় চলে যান। মেলবোর্ন ক্রিকেট গ্রাউন্ডের অনুসরণে স্থানীয় মেমোরিয়াল ওভালের অবকাঠামো নির্মাণের দেখাশোনা করার দায়িত্ব পালন করেন। ১৯৫০ ও ১৯৬০-এর দশকে এমসিসি দলসহ অন্যান্য সফরকারী দলের ওভালে খেলার ব্যবস্থাপনায় নিযুক্ত ছিলেন। এছাড়াও, ইউরোয়ায় ফুটবল ক্লাবের সাবেক সভাপতি তিনি। মেমোরিয়াল ওভালের সম্মিলন কক্ষ তার সম্মানার্থে নামকরণ করা হয়। আলেকজান্দ্রা, ইউরোয়া এন্ড ডিস্ট্রিক্টস ক্রিকেট অ্যাসোসিয়েশন হল অব ফেমে তালিকাভুক্ত হন তিনি।

ব্যক্তিগত জীবন
--------------

১৫ এপ্রিল, ১৯০৫ তারিখে ৮৭ বছর বয়সে ভিক্টোরিয়ার ইস্ট মেলবোর্ন এলাকায় হ্যারি আলেকজান্ডারের দেহাবসান ঘটে। ২৮ ফেব্রুয়ারি, ১৯৯৫ তারিখে কিথ রিগের দেহাবসানের পর অস্ট্রেলিয়ার বয়োঃজ্যেষ্ঠ জীবিত টেস্ট ক্রিকেটার সম্মাননা লাভ করেছিলেন।

তথ্যসূত্র
---------

1. ↑  "Australia – Test Batting Averages"। ESPNCricinfo। সংগ্রহের তারিখ ২৬ জুলাই ২০১৯।
2. ↑  "England in Australia (1932 – 1933): Scorecard of fifth Test"। Cricinfo। সংগ্রহের তারিখ জুলাই ২৬, ২০১৯।

আরও দেখুন
---------

* হ্যারি ট্রট
* হ্যারি বয়েল
* শেফিল্ড শিল্ড
* এক টেস্টের বিস্ময়কারী
* কুইন্সল্যান্ড ক্রিকেট দল
* অস্ট্রেলীয় টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে হ্যারি আলেকজান্ডার উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে হ্যারি আলেকজান্ডার  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**থেনোবিয়া কামপ্রুবি আইমার** (স্পেনীয় ভাষায়: Zenobia Camprubí Aymar) (৩১শে আগস্ট, ১৮৮৭ – ২৫শে অক্টোবর, ১৯৫৬) একজন স্পেনীয় লেখিকা ও কবি ছিলেন। তিনি রবীন্দ্রনাথ ঠাকুরের কবিতা স্পেনীয় ভাষাতে অনুবাদ করার জন্য খ্যাতিলাভ করেন।

থেনোবিয়া স্পেনের বার্থেলোনা প্রদেশের মালগ্রাত দে মার শহরে পুয়ের্তো রিকান মা এবং কাতালান বাবার ঘরে জন্ম নেন। পরবর্তীতে তিনি পড়াশোনার জন্য মার্কিন যুক্তরাষ্ট্রের কলাম্বিয়া বিশ্ববিদ্যালয়ে চলে যান। স্পেনের গৃহযুদ্ধের সময় ১৯৩৬ থেকে ১৯৩৯ সাল পর্যন্ত তিনি কিউবা তথা কুবাতে ছিলেন। সেসময় তিনি *দিয়ারিও* নামের দিনপঞ্জি রচনা করেন। শেষ পর্যন্ত তিনি মার্কিন যুক্তরাষ্ট্রের ম্যারিল্যান্ড বিশ্ববিদ্যালয়ের একজন অধ্যাপক হন। তিনি নোবেল বিজয়ী স্পেনীয় সাহিত্যিক হুয়ান রামোন হিমেনেথকে ১৯১৬ সালে বিয়ে করেন। হিমেনেথ ১৯৫৬ সালে সাহিত্যে নোবেল পুরস্কার লাভের মাত্র দুই দিন পরে জরায়ুর ক্যান্সারে তিনি মারা যান।

বহিঃসংযোগ
---------

* (স্পেনীয়) Camprubí Aynar , Zenobia  ওয়েব্যাক মেশিনে আর্কাইভকৃত ২৩ জানুয়ারি ২০০৯ তারিখে
* (স্পেনীয়) Biografía de Zenobia Camprubí Aymar  ওয়েব্যাক মেশিনে আর্কাইভকৃত ২১ মে ২০০৯ তারিখে
থেঞ্জাল গোল্ড কোর্স লগ হাউস
**থেঞ্জাল** (ইংরেজি: Thenzawl) ভারতের মিজোরাম রাজ্যের সেরছিপ জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২৩°১৯′ উত্তর ৯২°৪৫′ পূর্ব﻿ / ﻿২৩.৩২° উত্তর ৯২.৭৫° পূর্ব﻿ / 23.32; 92.75 । সমুদ্র সমতল হতে এর গড় উচ্চতা হল ৭৮৩ মিটার (২৫৬৮ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে থেঞ্জাল শহরের জনসংখ্যা হল ৫৫১৯ জন। এর মধ্যে পুরুষ ৫০%, এবং নারী ৫০%।

এখানে সাক্ষরতার হার ৮৩%, । পুরুষদের মধ্যে সাক্ষরতার হার ৮৫%, এবং নারীদের মধ্যে এই হার ৮২%। সারা ভারতের সাক্ষরতার হার ৫৯.৫%, তার চাইতে থেঞ্জাল এর সাক্ষরতার হার বেশি।

এই শহরের জনসংখ্যার ১৫% হল ৬ বছর বা তার কম বয়সী।

তথ্যসূত্র
---------

1. ↑  "Thenzawl"। *Falling Rain Genomics, Inc* (ইংরেজি ভাষায়)। সংগ্রহের তারিখ অক্টোবর ১, ২০০৬।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ অক্টোবর ১, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

|  |  |
| --- | --- |
|  | *এই নিবন্ধটি ভারতের মিজোরাম রাজ্যের একটি শহরের উপর অসম্পূর্ণ নিবন্ধ। আপনি এটির সম্প্রসারণে উইকিপিডিয়াকে সাহায্য করতে পারেন।* |
**নতুন জুয়ারি সেতু** ভারতের গোয়া রাজ্যে জুয়ারি নদীর ওপর অবস্থিত একটি সেতু। সেতুটির মাধ্যমে উত্তর গোয়া ও দক্ষিণ গোয়া জেলা দুটির মধ্যে যোগাযোগ রক্ষিত হচ্ছে। এটি সব রকম যানবাহনের ক্ষেত্রেই টোল সেতু হিসেবে ব্যবহৃত হয়। সেতুর মোট দৈর্ঘ্য ৬৪০ মিটার (২,১০০ ফু)। এটি মূল স্প্যানের দৈর্ঘ্য অনুযায়ী বিদ্যাসাগর সেতুর পরে ভারতের দ্বিতীয় দীর্ঘতম ঝুলন্ত (কেবল-স্টেইড) সেতু।  সেতুটির ডান পার্শ্বের ৪ লেনের অংশটি ২০২২ খ্রিষ্টাব্দের ২৯শে ডিসেম্বর উদ্বোধন করা হয়েছিল। এই সেতুটি ভারতের জাতীয় সড়ক কর্তৃপক্ষের (এনএইচএআই) অধীনে নির্মিত হয়েছিল।

ইতিহাস
------

সেতুর শিলান্যাস সাত বছর আগে ২০১৬ সালে করা হয়েছিল। প্রথমে ঠিক হয়েছিল, এটি শেষ করতে তিন বছর সময় লাগবে। ভোপাল ভিত্তিক দিলীপ বিল্ডকন লিমিটেডকে সেতু নির্মাণের প্রকল্পের বরাত দেওয়া হয়েছিল। ইউক্রেনের একটি সংস্থার সঙ্গে হাত মিলিয়ে দেশের দ্বিতীয় বৃহত্তম কেবল ব্রিজের কাজ শুরু হয়েছিল। তবে কাজ ধীর গতিতে এগোতে থাকে। সেতুটির নির্মাণ, যা ২০২১ সালে শেষ হওয়ার কথা ছিল, কিন্তু কোভিড-১৯ মহামারীর কারণে বিলম্বিত হয়েছিল; কারণ মহামারীকালীন পরিস্থিতি দিলীপ বিল্ডকন লিমিটেডের চৈনিক পরামর্শকের ভারতে আগমন বাধাগ্রস্ত হয়েছিল। ইউনিয়ন সড়ক পরিবহন ও মহাসড়ক মন্ত্রী নিতীন গডকড়ী ২০২২ সালের ২৯শে ডিসেম্বর গোয়াতে নতুন জুয়ারি সেতুর প্রথম ধাপের উদ্বোধন করেন। নির্মাণ সংস্থা জানায়, এই ব্রিজ নির্মাণের কাজ ২০২৩ সালের এপ্রিলের মধ্যে সম্পূর্ণভাবে শেষ হয়ে যাবে।

স্থাপত্য বৈশিষ্ট্য
------------------

নিউ জুয়ারি ব্রিজ হল একটি তার আলম্বিত সেতু (ক্যাবল-স্টেড), যেখানে ১২৫ মিটার (৪১০ ফুট) উঁচু স্টিলের তোরণ ব্যবহার করা হয়েছে। মোট দৈর্ঘ্য ৬৪০ মিটার (২,১০০ ফুট) সহ নিউ জুয়ারি সেতুটি ভারতের দ্বিতীয় দীর্ঘতম তার আলম্বিত সেতু। সেতুটি ২৭ মিটার (৮৯ ফুট) চওড়া, প্রতিটি দিকে ৪ টি লেন রয়েছে। মূল স্প্যানের উপরে ডেকটি ৩৬০ মিটার (১,১৮০ ফুট) লম্বা। মূল স্প্যানের দুই পাশের স্প্যানগুলি সমান্তরাল তারের দ্বারা সমর্থিত এবং ১৪০ মিটার (৪৬০ ফুট) লম্বা।

তথ্যসূত্র
---------

1. 1 2  "Zuari Bridge Project – Information & Status"। *themetrorailguy.com* (ইংরেজি ভাষায়)। সংগ্রহের তারিখ ২ জানুয়ারি ২০২৩।
2. ↑  "Goa: Part of new Zuari bridge to open by end of month, says Nilesh Cabral"। *timesofindia.indiatimes.com* (ইংরেজি ভাষায়)। সংগ্রহের তারিখ ২ জানুয়ারি ২০২৩।
3. ↑  "Union Minister of Road Transport and Highways Nitin Gadkari inaugurates Phase I of New Zuari Bridge in Goa" (ইংরেজি ভাষায়)। PIB Mumbai। সংগ্রহের তারিখ ২ জানুয়ারি ২০২৩।
4. ↑  "ভারতের দ্বিতীয় বৃহত্তম ক্যাবল ব্রিজের উদ্বোধন, তৈরি হয়েছে কলকাতার বিদ্যাসাগর সেতুর আদলে"। *banglahunt.com*। সংগ্রহের তারিখ ২ জানুয়ারি ২০২৩।
***নতুন তুফান ও তার প্রতিরোধ*** (উর্দু: *نیا طوفان اور اس کا مقابلہ*‎‎) আবুল হাসান আলী হাসানী নদভীর লিখিত একটি উর্দু পুস্তিকা। ১৯৫৯ সালে এই পুস্তিকা প্রকাশের মাধ্যমেই মজলিসে তাহকিকাত ওয়া নাশরিয়াতে ইসলামের যাত্রা শুরু হয়। এই পুস্তিকায় লেখক মুসলিম জাতি ও ইসলামি বিশ্বের কিছু গুরুতর সমস্যা চিহ্নিত করে তা প্রতিরোধের কিছু উপায় তুলে ধরেছেন।

ইতিহাস
------

রফিউদ্দিনের লেখা *কুরআন ও আধুনিক জ্ঞানের* প্রাথমিক কিছু পৃষ্ঠা পড়ে আবুল হাসান আলী হাসানী নদভীর বর্তমান যুগের ধর্মহীনতা বিষয়ে মনোযোগ আকৃষ্ট হয়। সেই মৌলিক ধারণার উপর ভিত্তি করে তিনি আরবিতে *নতুন ইরতাদ এবং নতুন দাওয়াত* নামে একটি ধারাবাহিক লেখা প্রকাশ করেন, যা দামেস্ক থেকে প্রকাশিত *মাসিক আল মুসলিমুনের* দুই সংখ্যায় প্রকাশিত হয়। লেখাটি আরবি থেকে উর্দুতে অনুবাদ করেন আতিকুর রহমান, যা তার সম্পাদিত *আল ফুরকানের* ১৯৫৭ সালের ফেব্রুয়ারি-মার্চ সংখ্যায় প্রকাশিত হয়। লেখাটি জনপ্রিয়তা অর্জন করে এবং আরও কিছু প্রকাশনায় স্থান লাভ করে। লেখাটির উপর নদভী পুনর্বার নজর দেন এবং কিছু সংস্কার ও সংশোধন করে মজলিসে তাহকিকাত ওয়া নাশরিয়াতে ইসলাম থেকে পুস্তিকারে প্রকাশ করেন। পুস্তিকাটি বিভিন্ন ভাষায় অনূদিত হয়েছে। ২০০২ সালে পুস্তিকাটির বঙ্গানুবাদ করেন অছিউর রহমান, প্রকাশক আল ইরফান পাবলিকেশন্স। পুস্তিকাটির ইংরেজি অনুবাদ *"The New Menace and Its Answer"*।

বিষয়বস্তু
----------

এই পুস্তিকায় লেখক মুসলিম জাতির বর্তমান পরিস্থিতি বিশ্লেষণ করেছেন। তার মতে মুসলিম জাতি এখন সবচেয়ে বড় যে বিপদের মুখোমুখি হচ্ছে, ইসলাম কখনো এত শক্তিশালী বিপদের সম্মুখীন হয় নি, তা হল ধর্মহীনতা। তিনি পুস্তিকার শুরুর প্রথম কয়েক অধ্যায়ে এই ধর্মহীনতার কারণ ব্যাখ্যা করেছেন। তার মধ্যে রয়েছে পাশ্চাত্য দর্শন, মুসলমানদের অসচেতনতা, জাতীয়তা প্রীতি, নৈতিক ও চারিত্রিক অধঃপতন ইত্যাদি। ধর্মহীনতার কারণ ব্যাখ্যার পর তিনি এর মূল সমস্যা চিহ্নিত করে তা থেকে উত্তরণের জন্য কিছু উপায় বাতলে দেন। অতিত অভিজ্ঞতাকে কাজে লাগিয়ে তিনি ইমানের দাওয়াত প্রদান, দাঈ ও নতুন গবেষণা প্রতিষ্ঠানের প্রয়োজনীয়তা ইত্যাদি বর্ণনা করে সে অনুসারে কাজ করার সুফল উল্লেখ করেন। সর্বশেষ তিনি মুসলিমদের অনতিবিলম্বে এই নিয়ে কাজ শুরু করার আহ্বান জানিয়ে পুস্তিকাটির ইতি টানেন।

আরও দেখুন
---------

* আবুল হাসান আলী হাসানী নদভীর গ্রন্থপঞ্জি

তথ্যসূত্র
---------

### উদ্ধৃতি

1. ↑  নদভী, আবুল হাসান আলী (২০০৪)। *ভারতবর্ষে মুসলমানদের অবদান* (পিডিএফ)। খালিদ হোসেন, আফম কর্তৃক অনূদিত। বাংলাদেশ: সেন্টার ফর রিসার্চ অন দ্য কুরআন এন্ড সুন্নাহ। পৃষ্ঠা ৯২–৯৩। আইএসবিএন 978-9388850919।
2. ↑  নদভী, আবুল হাসান আলী হাসানী (২০০২)। *নতুন তুফান ও তার প্রতিরোধ* (পিডিএফ)। রহমান, অছিউর কর্তৃক অনূদিত। ঢাকা: সাবীলুর রাশাদ ট্রাস্ট। পৃষ্ঠা ৩–৬।
3. ↑  নদভী, রাবে হাসানী (২০১৪)। *সৈয়দ আবুল হাসান আলী নদভী : এন অ্যামিনিয়েন্ট স্কলার, থিনকার এন্ড রিফরমার*। নতুন দিল্লি: ডি. কে. প্রিন্টওয়ার্ল্ড। পৃষ্ঠা ২৩১। আইএসবিএন 978-81-246-0746-6।
4. ↑  খান, জুবায়ের জাফর (২০১০)। *মাওলানা আবুল হাসান আলী নদভীর ইসলামি চিন্তাভাবনার সমালোচনামূলক গবেষণা* (গবেষণাপত্র) (ইংরেজি ভাষায়)। আলিগড় মুসলিম বিশ্ববিদ্যালয়। পৃষ্ঠা ১৯৭–১৯৮।

### গ্রন্থপঞ্জি

* ভাট, সামি উল্লাহ (২০১৭)। *সৈয়দ আবুল হাসান আলী নদভী’স কন্ট্রিবিউশান টু ইসলামিক হিস্টোরি : এ স্টাডি উইথ স্পেশ্যাল রেফারেন্স টু হিজ তারিখে দাওয়াত ওয়া আজিমাত* (গবেষণাপত্র) (ইংরেজি ভাষায়)। পিএইচডি অভিসন্দর্ভ। কাশ্মীর বিশ্ববিদ্যালয়। পৃষ্ঠা ৬১-৬২।

বহিঃসংযোগ
---------

* *নতুন তুফান ও তার প্রতিরোধ*–এর বাংলা সংস্করণ
* *নতুন তুফান ও তার প্রতিরোধ*–এর ইংরেজি সংস্করণ
**ম্যাসেডোনিয়া** প্রত্নতাত্ত্বিক ও শাস্ত্রীয় গ্রিসের সীমান্তবর্তী একটি প্রাচীন রাজ্য এবং পরবর্তীকালে হেলেনীয় গ্রিসের প্রভাবশালী রাজ্যে পরিণত হয়। রাজ্যটি রাজকীয় আর্জিদ রাজবংশ দ্বারা প্রতিষ্ঠিত ও প্রারম্ভিক সময়ে শাসিত হয়, এর পরে এই রাজ্যটি অ্যান্টিপ্যাট্রিড ও অ্যান্টিগনিড রাজবংশ দ্বারা শাসিত হয়। প্রাচীন ম্যাসিডোনিয়দের আদি নিবাস, গ্রীস উপদ্বীপের উত্তর-পূর্ব অংশে কেন্দ্র করে, পশ্চিমে এপিরাস, উত্তরে পাওনিয়া, পূর্বে থ্রেস এবং দক্ষিণে থেসালির দ্বারা সীমাবদ্ধ ছিল।

খ্রিস্টপূর্ব চতুর্থ শতাব্দীর আগে ম্যাসেডোনিয়া ছিল এথেন্স, স্পার্টা ও থিবেস-এর মহান নগর-রাজ্যসমূহের আধিপত্য বিস্তৃত অঞ্চলের বাইরে একটি ছোট রাজ্য এবং সংক্ষিপ্তভাবে আকিমিনীয় পারস্যের অধীনস্থ। আর্জিদ রাজা দ্বিতীয় ফিলিপের (৩৫৯-৩৩৬ খ্রিস্টপূর্বাব্দ) রাজত্বকালে, ম্যাসেডোনিয়া বিজয় এবং কূটনীতির মাধ্যমে মূল ভূখণ্ডের গ্রীস ও থ্র্যাসিয়ান ওড্রেসিয়ান রাজ্যকে পরাধীন করে। সরিসা পাইকে চালিত ফ্যালানেক্সযুক্ত একটি সংশোধিত সেনাবাহিনী দিয়ে, দ্বিতীয় ফিলিপ ৩৩৮ খ্রিস্টপূর্বাব্দে চেরোনিয়ার যুদ্ধে অ্যাথেন্স এবং থীবজের পুরাতন শক্তিগুলিকে পরাস্ত করেন। আলেকজান্ডার পরবর্তী সময়ে আকিমিনীয় সাম্রাজ্যকে ক্ষমতাচ্যুত করেন এবং সিন্ধু নদী পর্যন্ত বিস্তৃত অঞ্চল জয় করেন। একটি সংক্ষিপ্ত সময়ের জন্য, তাঁর সাম্রাজ্য ছিল বিশ্বের সর্বাধিক শক্তিশালী - একটি নির্দিষ্ট গ্রিক সভ্যতার রাষ্ট্র, যা প্রাচীন গ্রিক সভ্যতার একটি নতুন সময়ান্তরে স্থানান্তরের উদ্বোধন করে। গ্রিক শিল্প ও সাহিত্য নতুন বিজয়িত জমিতে উন্নতি লাভ করে এবং দর্শন, প্রকৌশল ও বিজ্ঞানের অগ্রগতি প্রাচীন বিশ্বের বেশিরভাগ অঞ্চলে ছড়িয়ে পড়ে। আলেকজান্ডারের গৃহশিক্ষক এরিস্টটলের অবদান বিশেষভাবে গুরুত্বপূর্ণ ছিল যার লেখাগুলি পাশ্চাত্য দর্শনের মূল ভিত্তি হয়ে দাঁড়িয়েছিল।

৩২৩ খ্রিস্টপূর্বাব্দে আলেকজান্ডারের মৃত্যুর পরে, দায়াদোচির পরবর্তী যুদ্ধ এবং আলেকজান্ডারের সাম্রাজ্যের বিভাজন হওয়ার পরে, ম্যাসাডোনিয়া ভূমধ্যসাগরীয় অঞ্চলে টলেমাইক মিশর, সেলিউসিড সাম্রাজ্য ও পেরগ্যামন রাজ্যের পাশাপাশি গ্রিক সাংস্কৃতিক ও রাজনৈতিক কেন্দ্র হিসাবে বিকশিত হয়। পেলা, পাইডনা ও অ্যাম্পিপোলিসের মতো গুরুত্বপূর্ণ শহরগুলি এই অঞ্চল নিয়ন্ত্রণের জন্য শক্তি সংগ্রামে জড়িত হয়। দখলদার ক্যাসান্দার দ্বারা থেসালোনিকার মত নতুন শহরগুলি প্রতিষ্ঠা করা হয় (তাঁর স্ত্রী ম্যাসিডোনের থেসালোনিকিকের নামে নামকরণ করেন)। ম্যাসেডোনীয় যুদ্ধসমূহ ও প্রধান ভূমধ্যসাগরীয় শক্তি হিসাবে রোমের উত্থানের মধ্য দিয়ে ম্যাসেডোনিয়ার পতন শুরু হয়।

তথ্যসূত্র
---------

1. ↑  Hatzopoulos 1996, পৃ. 105–106; Roisman 2010, পৃ. 156.
2. ↑  Engels 2010, পৃ. 92; Roisman 2010, পৃ. 156.
3. 1 2 3  Sprawski 2010, পৃ. 135–138; Olbrycht 2010, পৃ. 342–345.
4. ↑  Turchin, Peter; Adams, Jonathan M.; Hall, Thomas D. (ডিসেম্বর ২০০৬)। "East-West Orientation of Historical Empires"। *Journal of World-Systems Research*। **12** (2): 223। আইএসএসএন 1076-156X। সংগ্রহের তারিখ ১২ সেপ্টেম্বর ২০১৬।
5. ↑  Taagepera, Rein (১৯৭৯)। "Size and Duration of Empires: Growth-Decline Curves, 600 B.C. to 600 A.D."। *Social Science History*। **3** (3/4): 121। জেস্টোর 1170959। ডিওআই:10.2307/1170959।
6. ↑  Hornblower 2008, পৃ. 55–58.
7. ↑  Austin 2006, পৃ. 1–4.
8. ↑  "Macedonia"। *Encyclopædia Britannica*। Encyclopædia Britannica Online। ২৩ অক্টোবর ২০১৫। ৮ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০১৭। .
9. ↑  Adams 2010, পৃ. 215.

বহিঃসংযোগ
---------
**নতুন অসম গণ পরিষদ** (ন-অগপ) (ইংরেজি: 'New Assamese People's Association') ভারতের অসম রাজ্যের একটি রাজনৈতিক দল ছিল। অসম গণ পরিষদ দলের বিভাজনের পর ন-অগপ দল গঠিত হয়। তৎকালীন সাংসদ এবং কেন্দ্রীয় আইন মন্ত্রী দীনেশ গোস্বামী এবং আসামের প্রাক্তন গৃহমন্ত্রী ভৃগু কুমার ফুকন এর নেতৃত্বে ন-অগপ গঠিত হয়। দীনেশ গোস্বামী এবং ভৃগু কুমার ফুকন সদৌ অসম ছাত্র সন্থা এবং সদৌ অসম গণ সংগ্রাম পরিষদ এর নেতৃত্বে ১৯৮০ দশকের শুরুতে আরম্ভ হওয়া আসাম আন্দোলন এর অগ্রণী নেতা ছিলেন। ন-অগপ দলের অন্যান্য উল্লেখযোগ্য নেতাদের মধ্যে আসামের প্রাক্তন শিক্ষামন্ত্রী বৃন্দাবন গোস্বামী এবং অসম বিধানসভার প্রাক্তন অধ্যক্ষ পুলকেশ বরুয়া অন্যতম ছিলেন।

১৯৯৪ সালে ন-অগপ অগপ দলের সাথে সম্পৃক্ত হয়। ভৃগু কুমার ফুকনকে অসম গণ পরিষদ এর নির্বাহী সভাপতির দায়িত্ব দেয়া হয়। পরে সেই সময়কার আসামের মুখ্যমন্ত্রী এবং অসম গণ পরিষদ দলের সভাপতি প্রফুল্ল কুমার মহন্তর সাথে হওয়া মতবিরোধের জের ধরে ফুকনকে সেই পদ থেকে অপসারিত করা হয় এবং পরবর্তীতে ১৯৯৭ সালে দল থেকে বহিস্কার করা হয়। ন-অগপ দলের অন্য একজন নেতা এবং প্রাক্তন শিক্ষামন্ত্রী বৃন্দাবন গোস্বামী পরে অগপ দলের সভাপতি হিসেবে নির্বাচিত হন।

তথ্যসূত্র
---------

1. ↑  Kumar, Arun (ed.). *The Tenth Round - Story of the Indian Elections 1991*. Calcutta: Rupa & Co. 1991. p. 141
**মর্দেচাই বিরশুবস্কি**  ( হিব্রু ভাষায়: מרדכי וירשובסקי‎ , ১০ মে ১৯৩০ - ১ মে ২০১২) ছিলেন একজন ইসরায়েলি রাজনীতিবিদ যিনি ১৯৭৭ থেকে ১৯৯২ সালের মধ্যে বেশ কয়েকটি দলের সদস্য হয়ে নেসেটে ডেপুটি স্পিকার হিসাবে দায়িত্ব পালন করেন।

জীবনী
-----

জার্মানির লিপজিগে জন্মগ্রহণকারী, বীরশুবস্কি ১৯৩৯ সালে বাধ্যতামূলক ফিলিস্তিনে আলিয়াহ তৈরি করেন। তিনি জেরুজালেমের হিব্রু বিশ্ববিদ্যালয়ে আইন অধ্যয়ন করার আগে তেল আবিবের হার্জলিয়া হিব্রু উচ্চ বিদ্যালয়ে পড়াশোনা করেন, পরে আইনজীবী হিসাবে সনদপ্রাপ্ত হন এবং ওকালতি শুরু করেন। ১৯৫৫ থেকে ১৯৬৬ সাল পর্যন্ত তিনি মেকোরোটের আইন উপদেষ্টা হিসেবে কাজ করেন, তেল আবিব সিটি কাউন্সিলের আইনি উপদেষ্টা হওয়ার আগে, তিনি ১৯৭৭ সাল পর্যন্ত এ দায়িত্ব পালন করেন। ১৯৭৪ সালে তিনি শিনুইয়ের প্রতিষ্ঠাতাদের মধ্যে ছিলেন, এবং ১৯৭৭ সালে ডেমোক্রেটিক মুভমেন্ট ফর চেঞ্জ তালিকায় (যারা শিনুই ছিলেন) নেসেট নির্বাচিত হন। পরের বছর যখন দলটি বিভক্ত হয়ে যায়, তখন তিনি শিনুই গোষ্ঠীর সাথে থাকেন। তিনি ১৯৮১ এবং ১৯৮৪ সালে পুনরায় নির্বাচিত হন।৫ আগস্ট ১৯৮৭ শিনুই ত্যাগ করে বাম রেটেজে যোগদান করেন। রেটেজের তালিকায় ১৯৮৮ সালে পুনর্নির্বাচিত হন,নেসেটে ডেপুটি স্পিকার হন । তিনি ১৯৮৯ সালের তেল আবিব মেয়র নির্বাচনে প্রার্থী ছিলেন, কিন্তু ৫.৭% ভোট পেয়ে চতুর্থ স্থান লাভ করেন। ১৯৯২ সালের নির্বাচনে তিনি নেসেট আসনটি হারান, রতজ শিনুই এবং ম্যাপামের সাথে মেরেটজ জোট গঠনের কিছুদিন পরে। তিনি ১৯৯৩ সালে আবার তেল আবিব মেয়র পদে প্রতিদ্বন্দ্বিতা করেন, কিন্তু ৩.৬% ভোট পেয়ে চতুর্থ স্থান লাভ করেন। তিনি পরবর্তীকালে রেটেজের সদস্য হিসাবে তেল আভিভ সিটি কাউন্সিরের এবং দ্য গ্রীণ এলাকার দায়িত্ব পালন করেন। তিনি প্রতিবন্ধী সংগঠন সমিতির চেয়ারম্যানও ছিলেন। রিভলিং বলেন, "যে প্রাক্তন এমকে মর্দচাই বীরশুবস্কির নেসেটে মূল্যবান অবদান রেখেছিলেন-যেমন ইলহারার এবং হুইলচেয়ারে ইলান গিলন ইলান গিলন। তিনি প্রতিবন্ধীদের জন্য অনেক কাজ করে গেছেন। রিভলিন বলেন, "অক্ষমতা মানুষকে অনেক ক্ষেত্রে সফল হতে বাধা দেয় না।"

দাম্পত্য জীবন
-------------

বিরশুবস্কি ভায়োলা নামে এক ইসরাইলী মেয়েকে বিবাহ করেন। তাদের দু’সন্তান এবং পাঁচ নাতি আছে।

মৃত্যু
------

তিনি ৮২ বছর বয়সে মারা যান।

নারী অধিকার
-----------

**মর্দেচাই বিরশুবস্কি** ইসরাইলে নারী অধিকার বাস্তবায়নে অনেক কাজ করেছেন। বিশেষ করে তার প্রতিবন্ধী সংগঠনের মাধ্যমে প্রতিবন্ধী নারী ও শিশুর জন্য শিক্ষা, বাসস্থান, চলাচলের সরঞ্জাম, পোশাক, চিকিৎসা ইত্যাদি বিষযে অবদান রেখেছেন।

তথ্যসূত্র
---------

1. ↑  Mergers and Splits amongst Parliamentary Groups Knesset website
2. ↑  "רשומות ילקוט הפרסומים" (পিডিএফ)। *www.nevo.co.il*। সংগ্রহের তারিখ ২৪ জুলাই ২০২১।
3. ↑  "רשומות ילקוט הפרסומים" (পিডিএফ)। *www.nevo.co.il*। সংগ্রহের তারিখ ২৪ জুলাই ২০২১।
4. ↑  "Focusing on abilities rather than disabilities"। *The Jerusalem Post | JPost.com* (ইংরেজি ভাষায়)। সংগ্রহের তারিখ ২০২১-০৯-২২।
5. ↑  "Former deputy Knesset Speaker Mordechai Virshubski dies"। *Ynetnews* (ইংরেজি ভাষায়)। ২০১২-০৫-০১। সংগ্রহের তারিখ ২০২১-০৯-২২।
**মর্গিম বেরিশা** (আলবেনীয় উচ্চারণ: [məɾɡim bɛɾiʃa], আলবেনীয়: Mërgim Berisha; জন্ম: ১১ মে ১৯৯৮) হলেন একজন জার্মান পেশাদার ফুটবল খেলোয়াড়। তিনি বর্তমানে অস্ট্রিয়ার পেশাদার ফুটবল লীগের শীর্ষ স্তর অস্ট্রীয় ফুটবল বুন্দেসলিগার ক্লাব রেড বুল জালৎসবুর্গ এবং জার্মানি অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন আক্রমণভাগের খেলোয়াড় হিসেবে খেললেও মাঝেমধ্যে আক্রমণভাগের খেলোয়াড় হিসেবে খেলে থাকেন।

২০০৮–০৯ মৌসুমে, অস্ট্রীয় ফুটবল ক্লাব রেড বুল জালৎসবুর্গের যুব পর্যায়ের হয়ে খেলার মাধ্যমে বেরিশা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৪–১৫ মৌসুমে, অস্ট্রীয় ক্লাব লিফেরিংয়ের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; লিফেরিংয়ের হয়ে তিনি ৪১ ম্যাচে ১৭টি গোল করেছেন। অতঃপর ২০১৬–১৭ মৌসুমে তিনি তার জ্যেষ্ঠ পর্যায়ের ক্লাব রেড বুল জালৎসবুর্গে যোগদান করেছেন, রেড বুল জালৎসবুর্গের হয়ে তিনি অস্কার গার্সিয়ার অধীনে ১টি লীগ শিরোপা জয়লাভ করেছেন। রেড বুল জালৎসবুর্গে প্রায় ২ মৌসুম অতিবাহিত করার পর ধারে এলএএসকের সাথে চুক্তি স্বাক্ষর করেছেন, যেখানে তিনি ১৮ ম্যাচে ৫টি গোল করেছেন। পরবর্তীকালে, তিনি মাকডেবুর্গ এবং রাইনডর্ফ আলটাখের হয়ে খেলেছেন। ২০১৯–২০ মৌসুমে, তিনি ২ মৌসুম যাবত রাইনডর্ফ আলটাখে ধারে খেলে হতে রেড বুল জালৎসবুর্গে ফিরে এসেছেন।

২০১৯ সালে, বেরিশা জার্মানি অনূর্ধ্ব-২১ দলের হয়ে জার্মানির বয়সভিত্তিক পর্যায়ে অভিষেক করেছিলেন।

দলগতভাবে, বেরিশা এপর্যন্ত ৫টি শিরোপা জয়লাভ করেছেন, যার সবগুলো রেড বুল জালৎসবুর্গের হয়ে জয়লাভ করেছেন।

প্রারম্ভিক জীবন
---------------

মর্গিম বেরিশা ১৯৯৮ সালের ১১ই মে তারিখে জার্মানির বের্খটেসগাডেনে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা-মা উভয়েই ক্সোভো-আলবেনীয় বংশোদ্ভূত।

আন্তর্জাতিক ফুটবল
-----------------

বেরিশা জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৯ সালের ১০ই অক্টোবর তারিখে তিনি স্পেন অনূর্ধ্ব-২১ দলের বিরুদ্ধে এক প্রীতি ম্যাচে জার্মানি অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন। তিনি ২০২০ সালের ৩রা সেপ্টেম্বর তারিখে ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপ বাছাইপর্বের গ্রুপ পর্বের মলদোভা অনূর্ধ্ব-২১ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।

তথ্যসূত্র
---------

1. ↑  "Aufgepasst DFB! Dieses Talent steht bei vielen auf dem Zettel" [Attention DFB! Many people have this talent on the list] (German ভাষায়)। Sport Bild। ৩ নভেম্বর ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  "Spanien U 21–Deutschland U 21 1:1" [Spain U 21–Germany U 21 1:1] (German ভাষায়)। German Football Association। ১০ অক্টোবর ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link)
3. ↑  "Kuntz mit vier Neulingen zur EM-Gruppenphase nach Ungarn"। dfb.de। সংগ্রহের তারিখ ১৫ মার্চ ২০২১।

বহিঃসংযোগ
---------

* ডিএফবিতে মর্গিম বেরিশা (ইংরেজি) (এছাড়াও জার্মান ভাষায় উপলব্ধ) উইকিউপাত্তে এটি সম্পাদনা করুন
* সকারওয়েতে মর্গিম বেরিশা (ইংরেজি) উইকিউপাত্তে এটি সম্পাদনা করুন
* সকারবেসে মর্গিম বেরিশা (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে মর্গিম বেরিশা (ইংরেজি) উইকিউপাত্তে এটি সম্পাদনা করুন
**শাদাদ ইবনে আউস** বা **শাদ্দাস ইবনে আউস** (আরবি: شداد بن أوس‎‎) ইসলামের নবী মুহাম্মাদের সাহাবা এবং হাদীস বর্ণনাকারী সাহাবা ছিলেন। তার পিতার নাম ছিলো আওস ইবনে সাবিত, তিনিও একজন সাহাবা ছিলেন।

তিনি নেক আমল, নৈতিকতা ও আল-শাম সম্পর্কিত হাদিসের বর্ণনার জন্য বিখ্যাত। তিনি তার নিজস্ব বিবৃতিগুলোর জন্যও পরিচিত,যা বেশ কিছু দিকনির্দেশনা সরবরাহ করে।

বর্ণনা
------

সৎকর্ম সম্পর্কে কিছু বিখ্যাত হাদিস তাঁর দ্বারা বর্ণিত হয়েছে, উদাহরণস্বরূপ, **শাদ্দাদ বিন আউস** বর্ণনা করেছেন:

আল্লাহর রাসূল বলেছেন,

>  "একজন জ্ঞানী ব্যক্তি হচ্ছেন সেই ব্যক্তি, যিনি নিজের জবাবদিহিতা সম্পর্কে সচেতন (এবং মন্দ কাজ করা থেকে বিরত থাকেন) এবং মৃত্যুর পরে পরকালে তার উপকারের জন্য ইহকালে মহৎ কাজ করেন; আর মূর্খ হচ্ছেন সেই ব্যক্তি, যিনি প্রলোভন ও আকাঙ্ক্ষার কাছে বশীভূত হয়ে যায় এবং আল্লাহর কাছে তার অযথা তার ইচ্ছা পূর্ণ করতে চায়"। 
> 
> 

তেমনিভাবে তিনি আল-শাম সম্পর্কে হাদিস বর্ণনা করার জন্যও বিখ্যাত, উদাহরণস্বরূপ, **শাদ্দাদ বিন আউস** বর্ণনা করেছেন:

আল্লাহর রাসূল বলেছেন,

>  "আল-শাম পরাভূত হবে এবং একই সাথে আল-কুদস (জেরুজালেম) পরাভূত হবে এবং আল্লাহ বাছাই করলে আপনি বা আপনার পুত্ররা সেখানে ইমাম হবেন"। 
> 
> 

 - তাবারানি[]

তথ্যসূত্র
---------

1. ↑  "Hadith - The Book of Miscellany - Riyad as-Salihin - Sunnah.com - Sayings and Teachings of Prophet Muhammad (صلى الله عليه و سلم)"। *sunnah.com*।